Janluiji Buffon Italiya milliy jamoasida ish boshladi. Foto: Getty Images Yaqinda futbolchilik faoliyatini yakunlagan 45 yoshli sobiq darvozabon Italiya milliy jamoasida delegatsiya rahbari sifatida ish boshlashini ma’lum qildi. Buffonga qadar Roberto Manchini bosh murabbiyligidagi Italiya milliy jamoasida delegatsiya rahbari sifatida Janluka Vialli ishlagan edi. Italiyalik sobiq futbolchi 2022 yilning dekabr oyida o‘z lavozimini tark etgan, bir oy o‘tib, 2023 yilning yanvarida uzoq davom etgan kasallik tufayli hayotdan ko‘z yumgandi. 2010 yil Buffon Italiya milliy jamoasi sardoriga aylangan bo‘lsa, 2018 yilda milliy jamoadan ketishini e’lon qilgandi. U faoliyati davomida 5ta jahon chempionatida (1998, 2002, 2006, 2010, 2014) qatnashgan. 2006 yil Germaniyada o‘tgan mundialda bosh sovringa ega chiqib, turnirning eng yaxshi darvozaboniga aylangandi.